ประกาศคณะกรรมการกํากับตลาดทุน

ที่ ทน. 23/2557

เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวม  
และหน้าที่ของบริษัทจัดการ  
(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ พ.ศ. 2535 (ฉบับที่ 4) พ.ศ. 2551 และมาตรา 117 และมาตรา 119 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้

 ข้อ 1 ให้ยกเลิกความใน (1) ของข้อ 8 แห่งประกาศคณะกรรมการกํากับตลาดทุน ที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556 และให้ใช้ความต่อไปนี้แทน

 “(1) กรณียกเว้นให้ถือหน่วยลงทุนได้โดยไม่จํากัดสัดส่วนสําหรับผู้ถือหน่วยลงทุนดังต่อไปนี้

 (ก) กองทุนดังต่อไปนี้

 1. กองทุนบําเหน็จบํานาญข้าราชการ

 2. กองทุนประกันสังคม

 3. กองทุนการออมแห่งชาติ

 4. กองทุนบําเหน็จบํานาญแห่งชาติ

 5. กองทุนสํารองเลี้ยงชีพ

 6. กองทุนรวมเพื่อผู้ลงทุนทั่วไป

 7. กองทุนอื่นใดที่สํานักงานพิจารณาว่ามีลักษณะทํานองเดียวกับกองทุนตาม 1. ถึง 6.  
 8. กองทุนต่างประเทศที่มีลักษณะตาม 1. ถึง 7.

 (ข) นิติบุคคลที่จัดตั้งขึ้นตามกฎหมายไทยนอกเหนือจากกองทุนตาม (ก) ซึ่งไม่อยู่ภายใต้บังคับต้องเสียภาษีเงินได้นิติบุคคล เช่น ธนาคารออมสิน ตลาดหลักทรัพย์แห่งประเทศไทย มูลนิธิ หรือวัด เป็นต้น

 (ค) บุคคลซึ่งลงทุนในหน่วยลงทุนของกองทุนรวมเพื่อผู้ลงทุนทั่วไปที่เสนอขายหน่วยลงทุนภายใต้โครงการ Cross-border Public Offers of ASEAN Collective Investment Schemes โดยเป็นการลงทุนของผู้ลงทุนที่มิได้มีสัญชาติไทยในต่างประเทศหรือเป็นการลงทุนผ่านบัญชีแบบไม่เปิดเผยชื่อ (omnibus account) ในต่างประเทศ

 (ง) บุคคลอื่นที่ได้รับการผ่อนผันจากสํานักงานเมื่อมีเหตุจําเป็นและสมควร”

ข้อ 2 ให้ยกเลิกความใน (3) ของข้อ 9 แห่งประกาศคณะกรรมการกํากับตลาดทุนที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556 และให้ใช้ความต่อไปนี้แทน

 “(3) ในกรณีที่บุคคลใดหรือกลุ่มบุคคลเดียวกันใดถือหน่วยลงทุนเกินข้อจํากัดการถือหน่วยลงทุน บริษัทจัดการจะไม่นับคะแนนเสียงส่วนที่เกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวม เว้นแต่การเกินข้อจํากัดการถือหน่วยลงทุนเป็นกรณีข้อยกเว้นข้อจํากัดการถือหน่วยลงทุนตามข้อ 8(1) (ค)”

 ข้อ 3 ให้เพิ่มความต่อไปนี้เป็น (4) ของข้อ 9 แห่งประกาศคณะกรรมการกํากับตลาดทุนที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556

 “(4) ในกรณีที่กองทุนรวมมีการแบ่งชนิดหน่วยลงทุนหากเป็นการขอมติรายชนิดหน่วยลงทุน บริษัทจัดการจะไม่นับคะแนนเสียงส่วนที่เกินกว่าหนึ่งในสามของจํานวนหน่วยลงทุนชนิดนั้น เว้นแต่

 (ก) เป็นชนิดหน่วยลงทุนที่มีบุคคลใดหรือกลุ่มบุคคลเดียวกันใดเพียงรายเดียวหรือกลุ่มเดียวเป็นผู้ถือหน่วยลงทุนชนิดนั้น จะนับคะแนนเสียงของผู้ถือหน่วยลงทุนดังกล่าวเต็มตามจํานวนที่ถืออยู่

 (ข) เป็นการถือหน่วยลงทุนที่มีลักษณะตามที่กําหนดในข้อ 8(1) (ค)”

ข้อ 4 ให้เพิ่มความต่อไปนี้เป็นวรรคสองของข้อ 12 แห่งประกาศคณะกรรมการกํากับตลาดทุน ที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556

“ความในวรรคหนึ่งมิให้ใช้บังคับกับบัญชีแบบไม่เปิดเผยชื่อที่อยู่ในความดูแลของตัวแทนในต่างประเทศซึ่งขายหน่วยลงทุนของกองทุนรวมเพื่อผู้ลงทุนทั่วไปที่เสนอขายหน่วยลงทุนภายใต้โครงการ Cross-border Public Offers of ASEAN Collective Investment Schemes”

ข้อ 5 ให้เพิ่มความต่อไปนี้เป็นข้อ 16/1 แห่งประกาศคณะกรรมการกํากับตลาดทุน ที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556  
 “ข้อ 16/1 ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยว่ามีการใช้กองทุนรวมเพื่อผู้ลงทุนทั่วไปที่เสนอขายหน่วยลงทุนภายใต้โครงการ Cross-border Public Offers of ASEAN Collective Investment Schemes เพื่อแสวงหาประโยชน์จากการลงทุนของบุคคลใดเป็นการเฉพาะ หรือเพื่อเป็นเครื่องมือในการบริหารจัดการทรัพย์สินหรือธุรกิจของบุคคลใด โดยผ่านการถือหน่วยลงทุนที่มีลักษณะตามข้อ 8(1) (ค) ให้สํานักงานมีอํานาจดําเนินการตามที่กําหนดในข้อ 13 ข้อ 14 ข้อ 15 และข้อ 16”

 ข้อ 6 ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2557 เป็นต้นไป

 ประกาศ ณ วันที่ 23 มิถุนายน พ.ศ. 2557

(นายวรพล โสคติยานุรักษ์)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

ประธานกรรมการ

คณะกรรมการกํากับตลาดทุน